Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1232

1. évfolyam „A” tagozat Fejlesztési feladatok Hangképzés, énektechnika fejlesztése – A helyes légzés kialakítása a rekeszizom és a bordaközi izmok szerepének tisztázásával – A levegõ – hang összefüggésének és a hangszalagok mûködésének tudatosítása – A hang fiziológiájának ismertetése (hangmagasság, hangerõ, hangszín). E területek fejlesztését célozzák meg a légzõ–, fonáció–, artikuláció– és rezonancia–gyakorlatok. Intonációs gyakorlatok. – A vázizomzat feszültségmentesítése, az egész testtartás oldása. – Az elõadási darabok kiválasztásánál mindig figyelembe kell venni a tanuló hangterjedelmét, hangfekvését és technikai felkészültségét. Improvizációs készség fejlesztése – Egyszerû dallamgyakorlatok – hangközök éneklése adott hangra, majd a tanuló által választott hangmagasságban egyszerû dallamvariációk éneklése. – Ritmusgyakorlatok, függetlenítési gyakorlatok – lábbal negyedek, majd felek, és kézzel vagy scatt–szöveggel nyolcadok ütése/éneklése elõször beatekre, majd off beatekre, mindig változtatva a hangsúlyokon. Témavariációk. Ajánlott tananyag Kerényi Miklós György: Az éneklés mûvészete és pedagógiája Kerényi Miklós György – Kerényiné Kéri Margit: Énekiskola I.– II. Jazz Fake Book Követelmények – Helyes légzés, testtartás, hangszalagfunkció, rezonancia – Tiszta intonáció – Az elõadási darabok szövegének értése, helyes kiejtése – Jazzes frazeálású, stílusos témaéneklés – Témavariáció Év végi vizsga ajánlott anyaga – Két különbözõ tempójú (páratlan, ballada, latin, szving stb.) jazz–sztenderd elõadása téma – extra – téma kidolgozásban, kotta nélkül.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes